Sklep II DoR 385/2012
Datum: 2012-12-12T01:00:00.000+01:00
ecli: ECLI:SI:VSRS:2012:II.DOR.385.2012
opravilna_stevilka_ii_stopnje: VSL Cp 3776/2011
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: predlog za dopustitev revizije - sodna taksa - plačilo sodne takse za predlog - domneva umika predloga za dopustitev revizije

## Jedro

Ker tožeča stranka takse za predlog za dopustitev revizije ni plačala, se v skladu s tretjim odstavkom 105. člena ZPP šteje, da je predlog umaknila.

## Izrek

Ugotovi se, da je predlog umaknjen.

## Obrazložitev

1. Tožeča stranka je vložila predlog za dopustitev revizije zoper sodbo sodišča druge stopnje, s katero je zavrnilo njeno pritožbo in potrdilo sodbo sodišča prve stopnje, s katero je bil zavrnjen njen tožbeni zahtevek.

2. Ob vložitvi predloga za dopustitev revizije ni bila plačana sodna taksa. Zato je Vrhovno sodišče pozvalo tožečo stranko na plačilo takse s plačilnim nalogom, s katerim ji je določilo rok za plačilo in jo opozorilo na posledice neplačila (prvi in drugi odstavek 105.a člena Zakona o pravdnem postopku, v nadaljevanju ZPP). Z vlogo z dne 4. 12. 2012 je tožeča stranka sodišču sporočila, da je med strankami prišlo do poravnave, zato zahtevane takse ni plačala.

3. Ker tožeča stranka takse za predlog za dopustitev revizije ni plačala, se v skladu s tretjim odstavkom 105. člena Zakona o pravdnem postopku šteje, da je predlog umaknila.